# data[].attributes.attachment_link.readable_text
Această unitate de relief este o mare arie depresionară din interiorul arcului carpatic şi poate fi considerată o depresiune interioară a acestuia; deoarece se suprapune în linii mari cu provincia istorică Transilvania, are această denumire. Relieful este predominant deluros, colinar, fapt pentru care este denumită în acest fel.

Apartanenţa Depresiunii Colinare a Transilvaniei la arcul carpatic este atestată de fundamentul acesteia, care este alcătuit din roci asemănătoare Carpaţilor, fiind în realitate o regiune mai coborâtă a acestora, care a fost umplută cu sedimente; pe acestea a fost sculptat relieful colinar actual.

Depresiunea Colinară a Transilvaniei este bine delimitată spre est, sud şi vest de cele trei ramuri carpatice, dar are o deschidere mai largă spre nord-vest, pe Valea Someşului, unde Carpaţii Orientali vin în contact cu terminaţiile nordice ale Munţilor Apuseni.

Depresiunea Colinară a Transilvaniei are altitudini mijlocii, de 500-600 m. Acestea coboară spre vest (unde, la contactul cu munţii vulcanici, ajung la 1000 m).

Relieful este dezvoltat pe roci moi (argile, gresii) şi este supus unei evoluţii continue; în unele locuri apar structuri pe sare. Există diferenţe între regiunile marginale, apropiate munţilor şi partea centrală.

Depresiunea Colinară a Transilvaniei - Zone marginale

Dealurile Bistriţei şi Subcarpaţii Transilvaniei (în partea de est), D epresiunea Făgăraşului şi Depresiunea Sibiului (în partea de sud), Culoarul Alba Iulia-Turda, Depresiunea Huedin şi Depresiunea Almaş (în partea de vest), Depresiunea Lăpuş (în partea de nord).

Podişul Transilvaniei

Partea centrală a Depresiunii Colinare a Transilvaniei poartă denumirea de Podişul Transilvaniei şi are aspecte diferite faţă de zonele marginale: relieful este format din dealuri mai domoale care îi dau aspect de podiş, rocile au o structură boltită, iar datorită predominanţei unor roci moi (argiloase) se produc frecvent alunecări de teren.

Podişul Transilvaniei are trei subdiviziuni transversale: Podişul Someşan (în partea de nord), Câmpia Transilvaniei (în partea centrală) şi Podişul Târnavelor (în partea de Sud). Câmpia Transilvaniei are un aspect deluros şi altitudini caracteristice dealurilor (400-600 m), dar datorită utilizării agricole se numeşte "câmpie".

# data[].attributes.attachment_link.title
Depresiunea Colinară a Transilvaniei, Podişul Transilvaniei

# data[].attributes.attachment_link.description
Depresiunea Colinară a Transilvaniei Această unitate de relief este o mare arie depresionară din interiorul arcului carpatic şi poate fi considerată o depresiune interioară a acestuia; deoarece se suprapune în linii mari cu provincia istorică Transilvania, are această denumire. Relieful ...

# data[].attributes.attachment_link.title
Câmpia Română și Lunca Dunării - lecție de geografie - Geografia României

# data[].attributes.attachment_link.title
Filmare aeriana Muntii Carpati - rezervatia naturala Bucegi- FPV tricopter drone

# data[].attributes.attachment_link.description
This flight is operated by well-trained professionals. http://www.FilmareAeriana.Eu Keep hobby flight away from people or property. Platoul muntilor Bucegi la cota 1800m filmat din drona tricopter FPV. Facebook: http://www.facebook.com/filmare.fotografie.aeriana